Page:Gospel of Saint Matthew in West-Saxon.djvu/149

136 72. And hē wiðsōc eft mid āþe þæt hē hys nān þing ne cūðe.

73. Đā æfter lȳtlum fyrste genēalǣhton þā ðe þǣr stōdun, and cwǣdon to Petre, Sōþlīce þū eart of hym, and þīn sprǣc þē geswutelað.

74. Đā ætsōc hē and swerede þæt hē nǣfre þone man ne cūþe. And hrædlīce þā crēow sē cocc.

75. Þā gemunde Petrus þæs Hǣlendes word þe hē cwæð, Ǣr ðām þe sē cocc crāwe, þrīwa ðū mē widsæcst. And hē ēode ūt, and wēop bityrlīce.

CAPUT XXVII

1. Witodlīce þā hyt morgen wæs, ðā worhton ealle þǣra sācerda ealdras gemōt and þæs folces ealdras ongēn þone Hǣlend þæt hig hyne dēaþe belǣwdon;

2. and hig lǣddon hyne gebundenne, and sealdon hyne þām Pontiscean Pilate þām dēman.

3. Đā geseah Iudas þe hyne belǣwde þæt hē fordēmed wæs, þā ongann hē hrēowsian, and brōhte þā þrīttig scyllingas tō þǣra sācerda ealdrum, and cwæð,